
	Ministrstvo […]

	
	
	

	
	
	

	ŠT.:
	[…]


Uredba št. z dne [...] v zvezi s pripravo določenih predpakiranih proizvodov glede na maso ali prostornino
Predsednik vlade – 
ob upoštevanju poročila ministra za gospodarstvo in finance;
ob upoštevanju Direktive Sveta 76/211/EGS z dne 20. januarja 1976 o približevanju zakonodaje držav članic v zvezi s pripravo določenih predpakiranih proizvodov glede na maso ali prostornino, kakor je bila spremenjena, zlasti člena 7;
ob upoštevanju Direktive 2009/34/ES Evropskega parlamenta in Sveta z dne 23. aprila 2009 o skupnih določbah za merilne instrumente in metode meroslovne kontrole, zlasti člena 1(1)(c) in Priloge II;
ob upoštevanju Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe;
ob upoštevanju Potrošniškega zakonika, zlasti členov L. 412-1 in R. 451-1;
ob upoštevanju Zakona z dne 4. julija 1837 o utežeh in merah;
ob upoštevanju Odredbe št. 45-2405 z dne 18. oktobra 1945 o merjenju količine tekočin, kakor je bila spremenjena;
ob upoštevanju Uredbe št. 61-501 z dne 3. maja 1961 o merskih enotah in kontroli merilnih instrumentov, kakor je bila spremenjena;
ob upoštevanju Uredbe št. 2001-387 z dne 3. maja 2001 o kontroli merilnih instrumentov, kakor je bila spremenjena;
ob upoštevanju uradnega obvestila št. …/…/F, naslovljenega dne (datum) na Evropsko komisijo;
ob upoštevanju mnenja Državnega sveta (oddelek za finance) –
odreja:
Poglavje I: Splošne določbe
Člen 1
Določbe iz te uredbe se uporabljajo za predpakirane proizvode, ki se posedujejo z namenom prodaje ter ponujajo za prodajo, prodajajo, so namenjeni za brezplačno razdeljevanje ali se brezplačno razdeljujejo, v nazivnih količinah s konstantno enoto, ki so:
· enake vrednostim, ki jih določi tisti, ki pakira;
· izražene v enotah mase ali prostornine;
· enake ali večje od 5 g ali 5 ml in manjše ali enake 10 kg ali 10 l.
Člen 2
V smislu te uredbe se uporabljajo naslednje opredelitve:
1. predpakiran proizvod: kombinacija proizvoda in posamezne embalaže, v kateri je le-ta v naprej pakiran;
2. Proizvod je predpakiran, če je v embalažo kakršne koli narave vstavljen v odsotnosti kupca in ima količina, ki jo predpakirani proizvod vsebuje, neko v naprej določeno vrednost, ki je ni mogoče spremeniti, ne da bi spremenili embalažo;
3. nazivna količina predpakiranega proizvoda: količina proizvoda, označena na embalaži, to je količina proizvoda, ki naj bi ga vseboval predpakirani proizvod;
4. dejanska vsebina predpakiranega proizvoda: količina (masa ali prostornina) proizvoda, ki ga le-ta resnično vsebuje. V vseh postopkih pregledovanja količine proizvoda mora biti vrednost, uporabljena za dejansko vsebino, merjena ali korigirana pri temperaturi 20°C, ne glede na temperaturo, pri kateri se izvaja pakiranje ali pregledovanje; 
5. negativni pogrešek predpakiranega proizvoda: količina, za katero je dejanska prostornina vsebine predpakiranega proizvoda manjša od nazivne količine vsebine;
6. prevlečeno živilo: živilo z oblivom, ki živilo varuje predvsem pred izsušitvijo ali oksidacijo; 
7. proizvod, ki se izsuši: proizvod, ki po pakiranju izgubi vodo.
Navedba odcejene neto mase za živila, ki se nahaja v tekočem mediju, kot tudi navedena neto količine prevlečenega živila spadata v področje uporabe te uredbe.
Člen 3
Tisti, ki pakira, ali uvoznik s sedežem v Uniji lahko na predpakirane proizvode namesti znak ℮ v istem vidnem polju, kot je navedena masa ali nazivna prostornina, z namenom potrditve, da zagotavlja, da predpakirani proizvodi izpolnjujejo določbe iz uredbe in besedil, sprejetih za njeno izvajanje. Značilnosti male črke ℮ so opredeljene v odredbi ministra, odgovornega za gospodarstvo. Namestitev znaka ℮ je odvisna od dodatnih pogojev, ki jih določa člen 5.
Za predpakirane proizvode z navedbo neto mase in odcejene neto mase navedba znaka ℮ zadeva ti dve nazivni količini.
Člen 4
Določbe te uredbe se ne uporabljajo za predpakirane proizvode, namenjene za izvoz, na katerih ni naveden znak ℮, kot določa člen 3.
Poglavje II: Predpisi za izdelavo predpakiranih proizvodov
Člen 5
Izdelava predpakiranih proizvodov se zagotovi tako, da končana predpakirani proizvodu izpolnjujejo naslednje pogoje:
1. dejanska vsebina povprečno ne sme biti manjša od nazivne količine;
2. delež predpakiranih proizvodov z negativnim pogreškom, ki je večji od dovoljenega negativnega pogreška iz člena 6, mora biti dovolj majhen, da bodo partije predpakiranih proizvodov zadostile zahtevam pregledov iz člena 10;
dodatni pogoji za namestitev znaka ℮ so naslednji:
· noben predpakiran proizvod z negativnim pogreškom, ki je dvakrat večji od dovoljenega pogreška, navedenega v preglednici iz člena 6, ne sme biti označen z znakom ℮;
· tisti, ki pakira, ali uvoznik s sedežem v Franciji določi, da se za predpakirane proizvode uporabljajo posebni predpisi za znak ℮, ki se določijo z odredbo ministra, odgovornega za gospodarstvo.
Vsebina predpakiranih proizvodov, ki se po polnjenju posuši, izpolnjuje določbe iz tega člena do prvega dajanja na trg.
Člen 6
Dovoljeni negativni pogrešek vsebine predpakiranega proizvoda se določi v skladu z naslednjo preglednico:
	Nazivna količina NK v gramih ali milimetrih
	Dovoljeni negativni pogrešek

	
	v odstotkih NK
	v gramih ali milimetrih

	5 do 50
	9
	

	50 do 100
	
	4,5

	100 do 200
	4,5
	

	200 do 300
	
	9

	300 do 500
	3
	

	500 do 1000
	
	15

	1 000 do 10 000
	1,5
	


Pri uporabi preglednice je treba dovoljeni negativni pogrešek, ki je v preglednici prikazan kot odstotek, preračunan v enote mase ali prostornine, zaokrožiti na najbližjo desetino grama ali mililitra.
Za pregled odcejene neto mase proizvodov v tekočem mediju in prevlečenih proizvodov se ta dovoljeni pogrešek podvoji, kar zadeva preverjanje iz člena 5(2), pod pogojem, da se znak ℮, opredeljen v členu 3, ne uporablja.
Poglavje III: Napisi in označevanje
Člen 7
Brez poseganja v druge navedbe, ki jih določajo drugi veljavni predpisi, so na embalaži vsakega predpakiranega proizvoda navedeni naslednji podatki, ki so neizbrisni, zlahka čitljivi in vidni na predpakiranem proizvodu pod običajnimi pogoji predstavitve:
1. nazivna količina: 
nazivna količina (nazivna masa ali nazivna prostornina) se izrazi v prostorninski enoti za tekoče proizvode in v masni enoti za druge proizvode, razen v primeru predpisov Skupnosti, ki določajo drugače.
Sledi ji simbol uporabljene merske enote ali po potrebi njeno ime v skladu z zgoraj navedeno uredbo z dne 3. maja 1961. 
Vendar se lahko nazivne količine, izražene v drugih enotah, dodajo k nazivni količini, izraženi v zakonski merski enoti, pod pogojem, da so izražene s črkami velikosti, ki ni večja od velikosti navedbe, izražene v zakonski merski enoti.
Odredbe ministra, odgovornega za gospodarstvo, določajo pogoje za napis nazivne količine, značilnosti proizvodov, ki se obravnavajo kot tekoči, analitične pogoje za določanje gostote proizvodov, pregledanih v razsutem stanju, vendar katerih nazivna količina je v prostornini; po potrebi lahko določajo vrsto proizvodov, ki niso v tekočem stanju in katerih nazivna količina se lahko navede v prostornini, kot tudi načine pregleda te količine. Te odredbe lahko določajo tudi, pod katerimi pogoji se lahko poleg nazivne mase navede tudi najmanjša prostornina proizvoda, ne da bi se ta obravnavala kot nazivna količina.
2. Identifikacija: 
znak ali napis, ki omogoča pristojnemu organu, da prepozna tistega, ki je pakiral, oz. je za to odgovoren, ali uvoznika s sedežem v Uniji; 
Predpakirani proizvodi s poreklom iz druge države članice Unije, ki imajo znak ℮, imajo oznako ali napis, ki pristojnim službam te države omogoča njegovo identifikacijo.
Ta oznaka ali napis je določena v odredbi ministra, odgovornega za gospodarstvo.
Oseba, ki zagotovi polnjene, pomeni lastnika blaga, ki sam pripravi predpakirane proizvode ali pa to dejavnost prepusti tretjim subjektom.
Člen 8
Nameščanje oznak ali znakov na predpakiranih proizvodih, ki lahko povzročijo zamenjavo z znakom ℮, je prepovedan.
Poglavje IV: Nadzor nad izvajanjem predpisov
Člen 9
Oseba, ki pakira, ali uvoznik mora zagotoviti, da predpakirani proizvodi izpolnjujejo predpise iz te uredbe. To mora nadzornim organom dokazati na podlagi postopkov in zabeleženih meritev.
Za merjenje ali pregled dejanske vsebine (v masi ali prostornini) je odgovoren tisti, ki pakira, ali uvoznik. Merjenje ali pregled se izvede z zakonskim merilnim instrumentom, ki ustreza vrsti postopka, ki ga je treba izvesti.
Kadar dejanska količina ni izmerjena, se nadzor tistega, ki pakira, organizira tako, da se dejansko zagotovi vrednost te vsebine. V ta namen tisti, ki pakira, nadzoruje proizvodnjo. Uvoznik izvede sprejemni pregled. Pregled tistega, ki pakira, ali uvoznika se lahko izvede z vzorčenjem.
Pri izvozu iz tretje države v Unijo lahko uvoznik namesto merjenje ali pregleda zagotovi dokaz, da ima vsa zagotovila, ki mu omogočajo prevzem odgovornost.
Postopki izvedbe pregledov proizvodnje in sprejema so določeni v odredbi ministra, odgovornega za gospodarstvo.
Člen 10
Pristojne službe morajo opraviti meroslovne kontrole predpakiranih proizvodov pod pogoji, ki jih določa odredba ministra, odgovornega za gospodarstvo. 
Poglavje V: Neskladne partije predpakiranih proizvodov in sankcije
Člen 11
Kadar partija ni skladna s predpisi iz člena 5, jo lahko tisti, ki pakira, da v prodajo samo pod pogojem, da kupcu zagotovi, da mu ne more povzročiti nobene škode, in sicer:
· z uskladitvijo partije;
· s prodajo za lastno porabo kupcu, ki je ustrezno obveščen o neskladnosti partije s predpisi;
· v primeru odsotnosti besedila, ki zagotavlja standardizacijo mase ali prostornine – z ustreznimi oznakami na predpakiranem proizvodu, ki vidno navajajo posamezno dejansko vsebino vsakega predpakiranega proizvoda ali nazivno količino, tako da je partija skladna;
· s prodajo ali z brezplačno dobavo partije dobrodelni ustanovi v okviru oskrbe s hrano, pri čemer se ustanovo obvesti o neskladnosti s predpisi za izdelavo predpakiranih proizvodov, da lahko slednja o tem obvesti prejemnike pomoči med prodajo ali brezplačno distribucijo proizvoda.
Poglavje VI: Končne določbe
Člen 12
Tehnični pogoji v zvezi zlasti s členi 3, 5, 7, 9 in 10 so določeni v odredbah ministra, odgovornega za gospodarstvo.
Člen 13
Zahteve iz te uredbe se ne uporabljajo za proizvode, ki se zakonito proizvajajo ali tržijo v drugi državi članici Evropske unije ali Turčiji, ali proizvode, ki se zakonito proizvajajo v drugi državi, ki je podpisnica Sporazuma o Evropskem gospodarskem prostoru, pod pogojem, da so skladni z določbami iz zgoraj navedene uredbe z dne 20. januarja 1976.
Meroslovna kontrola, ki jo pristojni organ izvede v drugi državi članici Evropske unije ali Turčiji ali državi, ki je podpisnica Sporazuma o Evropskem gospodarskem prostoru, ima enako vrednost in učinke, kot pregled, opredeljen v tej uredbi, za predpakirane proizvode iz teh držav, opremljene z znakom ℮, pa velja, da so skladni z določbami iz členov 5 do 8.
Člen 14
Uredba št. 78-166 z dne 31. januarja 1978 o meroslovni kontroli določenih predpakiranih proizvodov se razveljavi.
Člen 15
Minister za gospodarstvo je odgovoren za izvajanje te uredbe, ki bo objavljena v Uradnem listu Francoske republike.
V 
Za predsednika vlade:

